497.06 REGOLAMENTIDWAR BORD TAL-APPELLI DWAR L-AKKWIST TA’ ENERĠIJA U KARBURANTI L-AVVIŻ LEGALI 155 tal-2013. L-AVVIŻ LEGALI 155 tal-2013. TAQSIMA I Disposizzjonijiet Ġenerali 1. Titolu. It-titolu ta’ dawn ir-regolamenti hu Regolamenti dwar Bord tal-Appelli dwar l-Akkwist ta' Enerġija u Karburanti. 2. Għall-finijiet ta’ dawn ir-regolamenti, sakemm ir-rabta tal-kliem ma teħtieġx xort’oħra- "l-Att " tfisser l-Att dwar l-Amministrazzjoni Pubblika; Kap. 497. Kap. 497. "aġenzija tal-Gvern" jew "aġenzija " tfisser korp kif imsemmi fir-Raba’ Skeda li tinsab mal-Att; "Bord " tfisser bord imwaqqaf skont ir-regolament 4; "dipartiment tal-gvern" jew "dipartiment " tfisser kull entità fis-Servizz Pubbliku elenkata fit-Tieni Skeda li tinsab mal-Att; "entità ta’ akkwist " tfisser il-Gvern, kull dipartiment tal-Gvern, aġenzija tal-Gvern jew entità tal-Gvern; "entità tal-Gvern " tfisser organizzazzjoni, li ma tkunx dipartiment tal-Gvern, aġenzija tal-Gvern jew soċjetà kummerċjali, li fiha l-Gvern ikollu kontroll effettiv, sew jekk dik l-organizzazzjoni tkun jew ma tkunx imwaqqfa b’liġi; "ġranet tax-xogħol " tfisser il-ġranet kollha minbarra is-Sibt, il-Ħadd jew xibtala pubblika jew btajjel nazzjonali f’Malta; "kandidat" tfisser persuna fiżika jew ġuridika jew entità jew grupp ta’ dawk il-persuni u, jew korpi li jipparteċipaw fi proċedura ta’ akkwist; "kandidat rakkomandat " tfisser il-kandidat li kien ġie indikat fid-deċiżjoni ta’ aġġudikazzjoni tal-entità tal-akkwist bħala dak li lilu kell u jingħata l-kuntratt; " Kostituzzjoni " tfisser il-Kostituzzjoni ta’ Malta; " kuntratt " tfisser kull kuntratt b’interess ta’ flus li jsir bil-miktub bejn kandidat wieħed jew iżjed u entità tal-akkwist waħda jew iżjed li jkollha bħala l-għan ewlieni tagħha l-provvista tal-enerġija jew karburanti għall-produzzjoni tal-enerġija; "persuna li tagħmel ilment " tfisser kull kandidat li jippreżenta ilment lill-Bord skont ir-regolament 30; " proċeduri ta’ akkwist " tfisser proċess mibdi minn entità ta’ akkwist għall-għotja ta’ kuntratt; " Segretarju " tfisser is-Segretarju tal-Bord; " Servizz Pubbliku " għandu jkollha l-istess tifsira kif mogħti lilha bil-Kostituzzjoni, iżda, għall-finijiet ta’ dawn ir-regolamenti għandha tiftiehem skont l-artikolu 1(2) tal-Att. 3. Skop. Dawn ir-regolamenti jipprovdu sabiex jiġu determinati ilmenti minn kandidati kontra kull deċiżjoni ta’ entità ta’ akkwist sabiex tiskwalifika u, jew teskludi l-kandidat minn xi proċedura ta’ akkwist jew kontrax igħotja ta’ kuntratt proposta. 4. T waqqif tal-Bord tal-Appelli dwar l-Akkwist ta' Enerġija u Karburanti. Għandu jitwaqqaf bord ta’ reviżjoni li għandu jkun magħruf bħala l-Bord tal-Appelli dwar l-Akkwist ta' Enerġija u Karburanti li għandu jkun regolat skont dawn ir-regolamenti. 5. Funzjonijiet tal-Bord. Għandu jkun il-funzjoni tal-Bord: (a) li jisma’ u jiddeċiedi ilmenti li jkollhom x’jaqsmu ma’ proċeduri ta’ akkwist, li fir-rigward ta’ dan, l-entità ta’ akkwist tkun indikat b’mod speċifiku li kandidati li saritilhom ħsara jew li jissugraw li ssirilhom ħsara minn xi deċiżjoni tal-entità ta’ ajjwist, jista’ jkollhom rikors lill-Bord; u (b) sabiex jiskwalifika u, jew jeskludi l-kandidat minn xi proċedura ta’ akkwist jew kontrax igħotja ta’ kuntratt proposta. 6. Proċeduri ta’ akkwist għar-reviżjoni tal-Bord. Jekk entità ta’ akkwist tkun tixtieq tissoġġetta proċedura ta’ akkwist għar-reviżjoni tal-Bord, id-dokument jew dokumenti li jirregolaw il-proċedura ta’ akkwist għandhom speċifikament jirreferu għal dawn ir-regolamenti u jistgħu jinkludu kopja tat-Taqsima III, għall-gwida tal-kandidati. Dawn ir-regolamenti għandhom japplikaw għal proċeduri ta’ akkwist li jkunu bdew qabel il-promulgazzjoni ta’ dawn ir-regolamenti jekk l-entità ta’ akkwist tinnotifika lill-kandidati li hija tissottometti ruħha għall-ġurisdizzjoni tal-Bord fir-rigward tal-proċedura ta’ akkwist rilevanti. TAQSIMA II Komposizzjoni u Setgħat tal-Bord 7. Komposizzjoni tal-Bord. Il-Bord għandu jkun kompost minn Chair personu żewġ membri oħra li għandhom ikunu maħtura mill-Prim Ministru għal perjodu ta’ tliet snin bill-possibbiltà li jinħatru mill-ġdid. 8. Ħatra ta’ Chair person tal-Bord. Persuna ma tkunx kwalifikata biex tkun maħtura bħala Chair person tal-Bord sakemm ma tkunx eżerċitat bħala avukat f’Malta għal perjodu ta’, jew perjodi sħaħ li jammontaw għal mhux inqas minn seba’ snin. 9. Ħatra ta’ membri tal-Bord. Persuna ma tkunx kwalifikata li tinħatar jew tkompli żżomm il-kariga ta’ membru tal-Bord, jekk tkun: (a) Ministru, Segretarju Parlamentari, Membru tal-Kamra tad-Deputati, uffiċjal pubbliku jew impjegat ta’ xi entità jew xi aġenzija tal-gvern; jew (b) instabet ħatja ta’ xi reat punibbli bi priġunerija għal kull żmien li jkun; jew (ċ) skwalifikata milli tiġi eletta bħala membru tal-Kamra tad-Deputati għal xi waħda mir-raġunijiet imsemmija fl-artikolu 54(1)(a), (ċ), (d), (e), (f), (g) jew (hskwalifikata milli tiġi eletta bħala membru tal-Kamra tad-Deputati għal xi waħda mir-raġunijiet imsemmija fl-artikolu 54(1)(a), (ċ), (d), (e), (f), (g) tal-Kostituzzjoni. 10. S kwalifika ta’ membri tal-Bord. Persuna għandha tkun skwalifikata milli tkun maħtura jew tkompli tkun membru tal-Bord jekk ikollha xi interess finanzjarju jew xi interess ieħor li x’aktarx jippreġudika l-qadi xieraq tal-funzjonijiet tagħha bħala membru tal-Bord. 11. Tneħħija mill-kariga. Iċ-Chair person jew membri oħra tal-Bord jistgħu jitneħħew individwalment mill-kariga mill-Prim Ministru minħabba f’inkapaċità ppruvata li jaqdu d-dmirijiet ta’ dik il-kariga (sew minħabba mardmentali jew korporali jew għal xi raġuni oħra) jew minħabba f’imġieba ħażin a ppruvata. 12. S kwalifika mill-parteċipazzjoni fismigħ ta’ ilment. Iċ-Chair person jew membru ieħor tal-Bord ikun skwalifikat mis-smiegħ tal-ilment f’dawk iċ-ċirkostanzi li kieku jiskwalifikaw maġistrat jew imħallef f’kawża ċivili. 13. Interess dirett jew indirett f’kuntratt. Membru tal-Bord li jista’ jkollu xi interess dirett jew indirett f’xi kuntratt li jkun fil-qofol ta’ xi ilment għandu jgħarraf bil-miktub liċ-Chair person b’dak l-interess li jkollu u f’dak il-każ il-membru jiġi prekluż milli jkompli jipparteċipa fis-smigħ tal-ilment. 14. Il-Prim Ministru jista’ jaħtar persuna sostitut, jew dak l-għadd ta’ persuni sostituti, bħala Chair personu bħala membri tal-Bord, u f’dak il-każ il-membri jibqgħu f’dik il-kariga matul dak iż-żmien li jiġi hekk stabbilit minn qabel, skond dak it-tqassim ta’ dmirijiet, inklużi disposizzjonijiet dwar l-inkapaċità ta’ membri li jservu u ċirkostanzi oħra, hekk kif jistgħu jiġu stabbiliti mill-Prim Ministru. 15. Segretarju. Il-Bord għandu jkun assistit minn Segretarju. 16. Il-membri tal-Bord għandhom jirċievu dik ir-rimunerazzjoni li l-Prim Ministru jista’ jiddetermina. 17. Responsabbiltà. Il-membri tal-Bord m’għandhomx jinżammu personalment responsabbli għal xi att jew ommissjoni li jsiru b’bona fede waqt li jkunu qegħdin jaqdu dmirijiethom bħala membri tal-Bord. 18. Setgħat tal-Bord. Il-Bord jkollu s-setgħa li jħarrek xhieda, jamministra ġuramenti u li jikseb parirespert minn barra l-entità li tkun qed tagħmel l-akkwist biex jassistih fl-investigazzjonijiet tiegħu. 19. Sessjonijiet tal-Bord. Is-sessjonijiet tal-Bord li matulhom jiġi ttrattat l-ilment għandhom isiru bil-miftuħ. Kemm min ikun qed jagħmel l-ilment kemm il-kandidat rakkomandat, jekk ikun hemm, ikollhom jedd jattendu u jkollhom magħhom persuna professjonali jew xort’oħra, li huma jqisu li tkunidoneabiex tiddefendi l-interessi tagħhom. 20. Iċ-Chair person għandu jkollu s-setgħat jistabbilixxi l-proċedura għas-smigħ tal-ilmenti kollha li jsiru lill-Bordu għandu jiżgura li matul is-smigħ li jsir bil-miftuħ kull parti li jkollha interess tingħata l-opportunità li tressaq il-każ tagħha. 21. Reviżjoni. Ir-reviżjoni għandha ssir mill-Bord qabel ma jibda l-istadju li jmiss tal-proċess ta’ aġġudikazzjoni u, jew qabel l-għotja tal-kuntratt skont kif ikun il-każ. 22. Proċedura segwita mill-Bord. Il-proċedura li għandha tiġi segwita mill-Bord għandha tikkonsisti f’reviżjoni tad-deċiżjoni tal-bord tal-aġġudikazzjoni sabiex jiġi determinat jekk id-deċiżjoni kinitx, fis-sustanza, skont il-liġi u d-dokumentazzjoni li jirregolaw il-proċedura ta’ akkwist rilevanti. Il-Bord m’għandux jissostitwixxi id-diskrezzjoni tiegħu għal dak tal-bord tal-aġġudikazzjoni. 23. Fit-twettiq tal-obbligu msemmi fir-regolament 22, iċ-Chair person tal-Bord jista’ agħmel mistoqsijiet xierqa lir-rappreżentant ta’ xi entità ta’ akkwist kif ukoll lill-membri tal-bordijiet aġġudikanti rispettivi u li jirrikorri għad-dokumentazzjoni kollha rilevanti. 24. Azzjoni meħuda mill-Bord. Meta jlesti mir-reviżjoni tal-ilment, il-Bord jista’ jagħmel waħda jew iżjed minn dawn li ġejjin: (a) jannulladakkoll u li tkun għamlet l-entità ta’ akkwist fil-proċedura tal-akkwist, inkluż li jannulla l-proċedura tal-akkwist fl-intier tagħha; (b) jagħti direzzjoni lill-entità ta’ akkwist fir-rigward ta’ dak kollu li jrid isir jew isir mill-ġdid fil-proċedura tal-akkwist; u (ċ) jissostitwixxi d-deċiżjoni tal-Bord għal xi deċiżjoni tal-entità ta’ akkwist fil-proċedura tal-akkwist. 25. Miżuri ‘adinterim’. Il-Bord jista’ jiddeċiedi li jikkonċedi miżuri ‘adinterim’jekk, wara li jkun ikkunsidra il-konsegwenzi probabbli tal-miżuri dwar l-interessi kollha li x’aktarx issir ilhom ħsara, flimkien mal-interess pubbliku involut, jikkonkludi illi l-benefiċċji tal-mizuri għandhom jeċċedu l-konsegwenzi negattivi tagħhom. 26. Deċiżjonijiet tal-Bord. Id-deċiżjoni tal-Bord għandha tkun fina li sakemm tkun tikkonċerna l-għotja tal-kuntratt rilevanti u, jew l-iskwalifika minn jew l-integrazzjoni mill-ġdid ta’ kandidat fil-proċedura tal-akkwist: Iżda, minkejja d-drittijiet tal-kandidat skont fit-Taqsima IV, l-entità ta’ akkwist għandu jkollha l-awtorità li tipproċedi bil-proċedura tal-akkwist, inkluż l-għotja u l-eżekuzzjoni tal-kuntratt ma’ kandidat, hekk kif tkun pubblikata u notifika tad-deċiżżjoni tal-Bord lil partijiet kollha interessati: Iżda wkoll li, kandidati jkunu projbiti milli jitolbuxi qorti li toħroġ mandati kawtelatorji kontra l-entità ta’ akkwist sabiex iwaqqfu li l-entità ta’ akkwist milli tipproċedi bil-proċedura ta’ akkwist, inkluż l-għotja u l-eżekuzzjoni tal-kuntratt ma’ kandidat. 27. Unanimità. Id-deċiżjonijiet tal-Bord għandhom preferibbilment ikunu unanimi: Iżda d-deċiżjonijiet li jittieħdu b’maġġoranza għandhom ikunu finali u konklużivi fir-rigward tal-għoti tal-kuntratt: Iżda wkoll iċ-Chair personu ż-żewġ membri l-oħra għandu jkollhom vot kull wieħed. 28. Forma ta’ deċiżjonijiet meħuda. Id-deċiżjonijiet kollha li jittieħdu mill-Bord għandhom jitniżżlu bil-miktub, iffirmati mill-membri kollha tal-Bordudatati. Il-Bord għandu jindika r-raġunijiet li jkunu wasslu għal dik id-deċiżjoni u d-deċiżjoni għandha tkun konkluż b’rakkomandazzjonijiet definittivi li jkunu jorbtu lill-entità ta’ akkwist u lill-kandidati kollha involuti. 29. Rifużjoni ta’ depożiti. Fid-deċiżjoni tiegħu, il-Bord jirrakkomanda jekk depożitu li jkun sar mill-kandidat skont id-disposizzjonijiet tar-regolament 31, għandux jingħata lura, kollu kemm hu jew parti minnu, jew xort’oħra, filwaqt li jagħti raġunijiet bil-miktub għal dik ir-rakkomandazzjoni, u r-rakkomandazzjoni tal-Bord għandha tkun finali utorbot. TAQSIMA III Proċedura għal preżentata u smigħ tal-ilmenti 30. Kull kandidat, li jħossu aggravat, jew bid-deċiżjoni tal-entità tal-akkwist biex tiskwalifika u, jew li teskludi lill-kandidat mill-proċedura ta’ akkwist rilevanti jew kontrax i għotja proposta ta’ kuntratt jista’, fi żmien sitt ijiem ta’ xogħol mill-pubblikazzjoni tad-deċiżjoni, jippreżenta ilment fil-bini tal-entità ta’ akkwist, li għandha mill-ewwel twassal l-ilment lis-Segretarju tal-Bord. Għall-finijiet ta’ dan ir-regolament, "pubblikazzjoni tad-deċiżjoni" tfisser il-pubblikazzjoni tad-deċiżjoni fuq in-noticeboard tal-entità ta’ akkwist jew, fil-każ ta’ deċiżjoni li tkun ittieħdet u pubblikata qabel il-promulgazzjoni ta’ dawn ir-regolamenti, il-pubblikazzjoni mill-ġdid tad-deċiżjoni li tinkorpora avviż lil kandidati li dawn ir-regolamenti daħlu fis-seħħ u li l-entità ta’ akkwist issottomettiet għall-ġurisdizzjoni tal-Bord fir-rigward tal-proċedura relevanti ta’ akkwist. 31. Validità tal-ilment. L-ilment imsemmi fir-regolament 30 għandu jkun validu biss jekk: (a) ikollu miegħu depożitu fl-ammont speċifikat mill-entità tal-akkwist fil-proċedura tal-akkwist, jew fil-każ ta’ proċeduri ta’ akkwist li jkunu bdew qabel il-promulgazzjoni ta’ dawn ir-regolamenti, fin-notifika skont ir-regolament 6: Iżda fl-ebda każ id-depożitu m’għandux jkun inqas minn elfumitejn euro (€ 1,200) jew aktar minn tmienja u ħamsinelfeuro (€ 58,000); u (b) ifisser b’mod dettaljat, ir-raġunijiet għall-ilment u jkollu miegħu id-dokumentazzjoni meħtieġa kollha. 32. Preklużjoni ta’ prosegwiment tal-proċess tal-aġġudikazzjoni. L-entità ta’ akkwist għandha tkun prekluża milli tipproċedi bil-proċess tal-aġġudikazzjoni u, jew bl-għotja tal-kuntratt, matul il-perjodu tas-sitt (6) ijiem tax-xogħol permessi għal preżentata tal-ilmenti, u, jekk ikun eventwalment ġie ppreżentat ilment, sakemm il-Bord ikun ħareġ id-deċiżjoni finali fir-rigward ta’ kull ilment. 33. Proċedura. Il-proċedura li għandha tiġi segwita meta jiġu preżentati u determinati ilmenti, għandha tkun kif ġej: (a) kull deċiżjoni minn entità ta’ akkwist għandha ssir pubblika fl-uffiċċju tal-entità ta’ akkwist. Jekk id-deċiżjoni tal-entità ta’ akkwist tkun: (i) l-iskwalifika, rifjut jew esklużjoni ta’ kandidat, l-entità ta’ akkwist għandha tavża lill-kandidat involut, tagħmel sommarju tar-raġunijiet rilevanti li jkollhom x’jaqsmu mar-rifjut tal-kandidat; (ii) l-għoti ta’ kuntratt, l-entità ta’ akkwist għandha tavża lil kandidati kollha li jkunu għadhom fil-proċedura tal-akkwist bl-għotja proposta u l-bażi tal-għotja. (b) kull kandidat li jħossu aggravat bid-deċiżjoni tal-entità ta’ akkwist għandu jippreżenta ilment fi żmien sitt (6) ijiem ta’ xogħol skont id-disposizzjonijiet tar-regolament 31; (ċ) l-ilment i ppreżentat skont ir-regolamenti 30 u 31 flimkien mad-dokumentazzjoni kollha għandu jiġi notifikat lill-kandidat rakkomandat, jekk ikun hemm; (d) il-kandidat rakkomandat, fil-każ li jkun ġie propost l-għotja ta’ kuntratt, għandu jkollu d-dritt li jippreżenta risposta għall-ilment ippreżentat mill-persuna li tkun għamlet l-ilment fi żmien ħamest (5) ijiem ta’ xogħol minn meta jkun ġie notifikat bil-kopja tal-ilment. Ir-risposta għandha tiġi notifikata lil persuna li tkun ressqet l-ilment; (e) iċ-Chair person għandu jiffissa d-data tas-smigħ pubbliku għad-data kemm jista’ jkun kmieni wara t-tmiem tal-perjodu mogħti lil kandidati għal preżentazzjoni tal-ilmenti kif hemm fir-regolament 30 jew, fil-każ ta’ ilmenti minn għoti propost, wara t-tmiem tal-perjodu mogħti lil kandidat rakkomandat kif hemm fil-paragrafu (d), skont kif ikun il-każ, u f’kull każ mhux iżjed tard minn tliet ijiem tax-xogħol, u s-sessjonijiet kollha tas-smigħ bil-miftuħ għandhom ikunu konklużi bl-urġenzasa mid-data tal-ewwel sessjoni; (f) id-deċiżjoni tal-Bord għandha tingħata bil-miftuħ fi żmien tliet ijiem ta’ xogħol wara li ssir s-sessjoni finali tas-smigħ bil-miftuħ u għandha tkun pubblikata fil-bini tal-entità ta’ akkwist: Iżda jekk il-Bord ma jkunx jista’, għal raġunijiet validi, jagħti d-deċiżjoni tiegħu fil-perjodu stipulat, il-perjodu jiġi estiż għal perjodu ieħor ta’ tliet ijiem ta’ xogħol; (g) l-entità ta’ akkwist għandha tagħti kopja tad-deċiżjoni tal-Bord lill-persuna li tkun ressqet l-ilment u lill-kandidat rakkomandat, jekk ikun hemm. 34. Każijiet meta kuntratt ikun dikjarat null. Fir-reviżjoni tiegħu, u sakemm ma jkunx speċifikat mod ieħor f’dawn ir-regolamenti, il-Bord għandu jikkunsidra, kuntratt eżegwit mill-entità ta’ akkwist ma’ kandidat, bħala mhux effettiv, u b’hekk għandu jiddikjara l-kuntratt bħala null mid-data tad-deċiżjoni mill-Bord jekk: (a) minkejja li jkun ġie preżentat ilment quddiem il-Bord, l-entità ta’ akkwist tikkonkludi l-kuntratt qabel ma tingħata deċiżjoni finali mill-Bord; (b) il-kuntratt ikun konkluż mill-entità ta’ akkwist qabel it-tmiem tal-perjodu mogħti għall-preżentazzjoni tal-ilmenti kif provdut fir-regolament 30. TAQSIMA IV Dritt għal Stħarriġ Ġudizzjarju 35. Dritt ta’ appell. Kap. 12 Kull kandidat li jħossu aggravat bid-deċiżjoni meħuda mill-Bord skont dawn ir-regolamenti jista’ jappella lill-Qorti tal-Appell (Ġurisdizzjoni Superjuri), kif kostitwita skont l-artikolu 41(1) tal-Kodiċi tal-Organizzazzjoni u Proċedura Ċivili, fuq punt ta’ liġi li joħroġ minn deċiżjoni finali tal-Bord f’terminu ta’ għoxrin ġurnata kalendarja mid-data tad-deċiżjoni finali tal-Bord. 36. Validità tal-appell. Il-Qorti tal-Appell għandha tikkunsidra l-appell biss jekk il-Qorti tkun sodisfattali: (a) d-determinazzjoni tal-punt ta’ liġi ikun jaffettwa sost antzjalment id-drittijiet tal-kandidat; (b) l-punt ta’ liġi jkun wieħed li l-Bord kien mitlub li jiddetermina jew li l-Bord ikun mod ieħor ibbaża ruħu fuqu fid-deċiżjoni tiegħu; (ċ) fuq il-bażi tas-sejbien dwar fatti fid-deċiżjoni tal-Bord, id-deċiżjoni tal-Bord fuq il-punt ta’ liġi tkun primafacie miftuħa għal dubbji serji; (d) fuq bazi ta’ reviżjoni tal-ilment u ta’ kull risposta u deċiżjoni tal-Bord, l-appell ma jkunx jidher dilatorju u vessatorju; u (e) u fil-każijiet l-oħra kollha l-Qorti għandha tiċħad l-appell. 37. Rikors lill-Qorti tal-Appell m’għandux jipprekludi jew idewwem l-implimen taz-zjoni tad-deċiżjoni finali tal-Bord. Rikors lill-Qorti tal-Appell skont ir-regolament 35 m’għandux jipprekludi jew idewwem lill-entità ta’ akkwist milli timplimenta d-deċiżjoni finali tal-Bord. 38. Talba għal danni. F’kull appell imressaq quddiem il-Qorti tal-Appell skont ir-regolament 35, ir-rikorrent għandu jinkludi (apparti talba għal dikjarazzjoni illi d-deċizjoni finali tal-Bord kien fih determinazzjoni żbaljata ta’ punt ta’ liġi) talba għal danni (iżda mhux għall-eżekuzzjoni speċifika ta’ xi obbligu). Id-danni ma għandhomx jingħataw mill-Qorti ħlief jekk ir-rikorrentjuri li kien hemm malafedeu irraġone volezza manifesta. Id-danni għandhom ikunu limitati għal dawk id-danni li jkunu diretti u prevedibbli u ma għandhomx jinkludu telf ta’ qliegħ, ta’ opportunità, jew telf ieħor indirett, eventwali jew konsegwenzjali. Meta l-Qorti tal-Appell issi billi huma dovut id-danni, hija tkun tista’, jew tiddetermina l-ammont tad-danni hi stess jew tirreferi l-każ lill-Prim’Awla tal-Qorti Ċivili sabiex jiġi stabbilit l-ammont. 39. Esklużjoni tal-artikolu 469A tal-Kodiċi tal-Organiżazzjoni u Proċedura Ċivili. Kap. 12. L-artikolu 469A tal-Kodiċi tal-Organizzazzjoni u Proċedura Ċivili m’għandux japplika fir-rigward ta’ kull deċiżjoni tal-Bord.